Source: https://jogaszvilag.hu/napi/ketszazezer-forintra-buntette-a-birosag-a-volt-baratja-uj-parjat-megvero-thai-boxos-not/
Timestamp: 2019-09-22 18:43:46
Document Index: 32773354

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

Kétszázezer forintra büntette a bíróság a volt barátja új párját megverő thai-boxos nőt - Jogászvilág - Jogászvilág
Kétszázezer forintra büntette a bíróság a volt barátja új párját megverő thai-boxos nőt - Jogászvilág
Kezdőlap » Kétszázezer forintra büntette a bíróság a volt barátja új párját megverő thai-boxos nőt
Kétszázezer forintra büntette a bíróság a volt barátja új párját megverő thai-boxos nőt
Címkék: pénzbüntetés, testi sértés bűntettének kísérlete
A sértettnek a bántalmazás miatt nyolc napon belül gyógyuló sérülései keletkeztek.
A vádlott párkapcsolata 2019 nyarán véget ért, a nő azonban a szakításba nem tudott beletörődni, abba pedig végképp nem, hogy a férfinek új kapcsolata van. Az évek óta thai-boxoló vádlott 2019. augusztus 7-én délelőtt Tatabányán, a bánhidai körforgalomnál autózott, amikor meglátta, hogy volt barátja házánál parkol az új barátnő – a későbbi sértett – autója. A vádlott dühös lett, megvárta, amíg a sértett lejött a lakásból és gyalog elindult, majd követni kezdte. A nő a sértettet utolérte és legalább öt alkalommal ököllel megütötte a fejét.
A sértettnek a bántalmazás miatt nyolc napon belül gyógyuló sérülései keletkeztek, de a támadott testtájék (orr – szemtájék) és az erőbehatás mértékének figyelembe vételével a bántalmazás komolyabb sérülés okozására is alkalmas volt.
A vádlottat testi sértés bűntettének kísérlete miatt a Tatabányai Járásbíróság 2019. szeptember 6-án megtartott bíróság elé állítás keretében 200.000.- forint pénzbüntetésre ítélte és kötelezte 65.000.- forint bűnügyi költség megfizetésére. Az ítélet jogerős.
Pénzbüntetésre ítélték a verekedő focistát
Nem érte be a játékvezető ítéletével, megrúgta és megütötte a szabálytalankodó ellenfelét, garázdaság bűntette és súlyos testi sértés bűntettének kísérlete miatt ítélték el.